ประกาศแล้ว ชื่อบริษัทใหม่ของ TRUE+DTAC คือ “TRUE”
ประกาศแล้ว ชื่อบริษัทใหม่ของ TRUE+DTAC คือ “TRUE”
12 ม.ค. 2566

ประกาศแล้ว ชื่อบริษัทใหม่ของ TRUE+DTAC คือ “TRUE” /โดย ลงทุนแมน 
เมื่อไม่กี่นาทีที่ผ่านมา บริษัท ทรู คอร์ปอเรชั่น จํากัด (มหาชน) หรือ TRUE ได้แจ้งต่อตลาดหลักทรัพย์ว่า
จะมีการจัดประชุมผู้ถือหุ้น เกี่ยวกับบริษัทใหม่ที่เกิดขึ้นจากการควบรวม
ทั้ง TRUE และ DTAC จะดำเนินการควบรวมให้แล้วเสร็จ ภายในไตรมาสแรกของปีนี้
สำหรับบริษัทใหม่ที่ว่านี้ จะมีชื่อว่า บริษัท ทรู คอร์ปอเรชั่น จํากัด (มหาชน) และมีชื่อย่อว่า TRUE..
ใช่แล้ว อ่านไม่ผิด บริษัทใหม่ที่เกิดจากการควบรวมของ 2 กิจการ ระหว่าง TRUE กับ DTAC จะมีชื่อว่า TRUE
ซึ่งบริษัทแห่งนี้ ทั้งเครือเจริญโภคภัณฑ์ เจ้าของ TRUE และกลุ่มเทเลนอร์ เจ้าของ DTAC จะถือหุ้นอยู่เท่า ๆ กัน ในสัดส่วนร้อยละ 30
โดยบริษัทใหม่ จะจัดสรรหุ้นให้แก่นักลงทุนตามอัตราส่วน
- 1 หุ้นเดิมใน TRUE ต่อ 0.600 หุ้น ในบริษัทใหม่
- 1 หุ้นเดิมใน DTAC ต่อ 6.134 หุ้น ในบริษัทใหม่
ทั้งนี้ หุ้นของทั้ง 2 บริษัท คือ TRUE เดิม และ DTAC จะหยุดพักการซื้อขาย เป็นระยะเวลา 9 วันทำการ โดยเริ่มตั้งแต่วันที่ 20 กุมภาพันธ์ ถึงวันที่ 2 มีนาคม 2566
เพื่อเตรียมการเกี่ยวกับการจัดสรรหุ้น และนำหลักทรัพย์ของบริษัทใหม่ เข้าจดทะเบียนในตลาดหลักทรัพย์
นอกจากนี้ ก็ยังมีการจัดตั้งกรรมการของบริษัทใหม่ นำโดยนายศุภชัย เจียรวนนท์ จาก TRUE และนายเยอเก้น คริสเตียน อาเร้นท์ โรสทริป จาก DTAC
สรุปแล้ว การเลือกชื่อบริษัทใหม่เป็น TRUE อย่างเดียวนั้น อาจเป็นสัญญาณบางประการที่ผู้ตั้งชื่ออาจต้องการเผื่อเอาไว้ในอนาคตว่า TRUE จะเป็นตัวแทนของ 2 ธุรกิจที่ควบรวมกันต่อไป
ก็ไม่แน่ว่า ลิซ่า พรีเซนเตอร์คนใหม่ของ TRUE จะมาโฆษณา โดยยืนถ่ายรูป มือซ้ายถือ TRUE มือขวาถือ DTAC ก็เป็นได้..
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
YouTube - 
TikTok - 
Spotify - 
Apple Podcasts - 
Soundcloud - 
Reference
-